L 307/136
DA
Den Europæiske Unions Tidende
28.11.2022
3.
Medlemsstaterne inspicerer i overensstemmelse med deres nationale myndigheder, deres nationale lovgivning og folkeretten al fragt til Haiti på deres område, herunder i deres søhavne og lufthavne, hvis de har oplysninger, der giver rimelig grund til at antage, at fragten indeholder produkter, som det i henhold til denne artikel er forbudt at levere, sælge, overføre eller eksportere.
4.
Medlemsstaterne rapporterer rettidigt tilfælde af overtrædelse af foranstaltningerne i stk.
1 og 2 til sanktionskomitéen.
5.
Medlemsstaterne sikrer, at der er indført passende mærknings- og registreringsforanstaltninger til sporing af våben, herunder håndvåben og lette våben, i overensstemmelse med de internationale og regionale instrumenter, som de er part i, og at det overvejes, hvordan nabolande, hvor det er relevant og på deres anmodning, bedst kan bistås i forebyggelse og afsløring af ulovlig handel og omdirigering i strid med foranstaltningerne i stk.
1 og 2.
Artikel 2
1.
Medlemsstaterne træffer de nødvendige foranstaltninger for at hindre indrejse i eller transit gennem deres områder for de personer, som sanktionskomitéen har udpeget som personer, der direkte eller indirekte er ansvarlige for eller meddelagtige i eller har deltaget i handlinger, som truer freden, stabiliteten og sikkerheden i Haiti, herunder bl.a.: a) direkte eller indirekte deltagelse i eller støtte til kriminelle aktiviteter og vold, der involverer væbnede grupper og kriminelle netværk, som fremmer vold, herunder sådanne gruppers og netværks tvangsrekruttering af børn, kidnapninger, menneskehandel og smugling af migranter, drab samt seksuel og kønsbaseret vold b) støtte til ulovlig handel med og omdirigering af våben og dertil knyttet materiel eller ulovlige finansielle strømme i forbindelse hermed c) optræden for eller på vegne af eller efter instruks fra eller på anden måde yde støtte til eller finansiere en person eller enhed, der er udpeget i forbindelse med den aktivitet, der er beskrevet i litra a) og b), herunder ved direkte eller indirekte anvendelse af udbyttet fra organiseret kriminalitet, herunder udbytte fra ulovlig fremstilling af og handel med narkotika og prækursorer hertil med oprindelse i eller i transit gennem Haiti, menneskehandel og smugling af migranter fra Haiti eller smugling af og handel med våben til eller fra Haiti d) overtrædelse af våbenembargoen eller direkte eller indirekte levering, salg eller overførsler til væbnede grupper eller kriminelle netværk i Haiti, eller modtagelse af våben eller materiel i tilknytning hertil eller teknisk rådgivning, oplæring eller bistand, herunder finansieringsmidler eller finansiel bistand, i tilknytning til voldelige aktiviteter blandt væbnede grupper eller kriminelle netværk i Haiti e) planlægning, ledelse eller udførelse af handlinger, der krænker den internationale menneskerettighedslovgivning, eller handlinger, der udgør krænkelser af menneskerettighederne, herunder dem, der involverer udenretslige drab, herunder af kvinder og børn, og udførelse af voldshandlinger, bortførelser, tvungne forsvindinger eller kidnapninger med henblik på løsepenge i Haiti f) planlægning, ledelse eller udførelse af handlinger, der involverer seksuel og kønsbaseret vold, herunder voldtægt og seksuelt slaveri, i Haiti g) hindring af levering af humanitær bistand til Haiti eller af adgang til eller distribution af humanitær bistand i Haiti h) angreb på personel eller lokaler tilknyttet FN's missioner og operationer i Haiti eller støtte til sådanne angreb.
De i dette stykke omhandlede personer er opført på listen i bilaget.
2.
Stk.
1 forpligter dog ikke en medlemsstat til at nægte sine egne statsborgere indrejse på medlemsstatens eget område.
3.
Stk.
1 finder ikke anvendelse, hvis indrejse eller transit er nødvendig for gennemførelsen af en retslig procedure.